ปขมท. ว ๖๑/๒๕๖๐ สำนักงานประสานงานที่ประชุมสภาข้าราชการ พนักงาน

 และลูกจ้างมหาวิทยาลัยแห่งประเทศไทย (ปขมท.) ชุดที่ ๑๙

 กองกิจการนักศึกษา มหาวิทยาลัยสงขลานครินทร์

 ตำบลคอหงส์ อำเภอหาดใหญ่ จังหวัดสงขลา ๙๐๑๑๐

 ๒๒ กุมภาพันธ์ ๒๕๖๐

เรื่อง ขอความอนุเคราะห์สนับสนุนบุคลากรเข้าร่วมประชุมวิชาการ ปขมท. ประจำปี ๒๕๖๐

เรียน

สิ่งที่ส่งมาด้วย ๑. โครงการประชุมวิชาการ ปขมท. ประจำปี ๒๕๖๐ จำนวน ๒ แผ่น

 ๒. กำหนดการประชุมวิชาการ ปขมท. ประจำปี ๒๕๖๐ จำนวน ๒ แผ่น

 ๓. แบบตอบรับเข้าร่วมประชุมวิชาการ ปขมท. จำนวน ๑ แผ่น

 ๔. แบบฟอร์มใบจองห้องพักโรงแรมเอเชีย กรุงเทพฯ จำนวน ๑ แผ่น

 ด้วย ที่ประชุมสภาข้าราชการ พนักงานและลูกจ้างมหาวิทยาลัยแห่งประเทศไทย (ปขมท.) ร่วมกับจุฬาลงกรณ์มหาวิทยาลัย ได้จัดโครงการประชุมวิชาการ ปขมท. ประจำปี ๒๕๖๐ ภายใต้หัวข้อ ***“ไทยแลนด์ ๔.๐ กับอุดมศึกษาไทย”*** ระหว่างวันที่ ๒๕ – ๒๖ พฤษภาคม ๒๕๖๐ ณ โรงแรมเอเชีย กรุงเทพฯ โดยมีรายละเอียดโครงการและกำหนดการตามที่แนบมาพร้อมนี้

 ในการนี้ที่ประชุมสภาข้าราชการ พนักงานและลูกจ้างมหาวิทยาลัยแห่งประเทศไทย (ปขมท.) และจุฬาลงกรณ์มหาวิทยาลัย ใคร่ขอความอนุเคราะห์ท่านสนับสนุนบุคลากรในสังกัดของท่านเข้าร่วมประชุมวิชาการดังกล่าว ค่าลงทะเบียนท่านละ ๒,๗๐๐ บาท และขอความกรุณาประชาสัมพันธ์การจัดประชุมวิชาการดังกล่าวให้บุคลากรในหน่วยงานของท่านได้ทราบด้วย ทั้งนี้เมื่อได้รับอนุมัติจากต้นสังกัดแล้ว ผู้เข้าร่วมประชุมมีสิทธิเบิกค่าลงทะเบียนได้ตามระเบียบกระทรวงการคลัง และไม่ถือเป็นวันลา ผู้สนใจสมัครเข้าร่วมประชุมได้ที่ [**www.council-uast.com/conference-list.php**](http://www.council-uast.com/conference-list.php) ระบบลงทะเบียนออนไลน์ สอบถามรายละเอียดเพิ่มเติมที่ คุณณัฐชลีวรรณ วงศ์ธีรนาถ โทร. ๐-๒๒๑๘-๐๑๔๗ หรือ คุณคณิตา เพ็งผอม โทร. ๐-๒๒๑๘-๐๑๖๓

 จึงเรียนมาเพื่อโปรดทราบและพิจารณาให้ความอนุเคราะห์ด้วย จะเป็นพระคุณยิ่ง

 ขอแสดงความนับถือ

 (นายคมกริช ชนะศรี)

 ประธานที่ประชุมสภาข้าราชการพนักงานและลูกจ้าง

 มหาวิทยาลัยแห่งประเทศไทย (ปขมท.) ชุดที่ ๑๙

ฝ่ายบริหารงานบุคคล สำนักบริหารทรัพยากรมนุษย์

จุฬาลงกรณ์มหาวิทยาลัย

โทรศัพท์ ๐-๒๒๑๘-๐๑๘๕ โทรสาร ๐-๒๒๑๘-๐๑๕๙